Désirée van der Walt (gebore 20 April 1956) is 'n lid van die Nasionale Vergadering van Suid-Afrika vir die opposisie Demokratiese Alliansie (DA). Sy het voorheen die party in die Limpopo provinsiale wetgewer verteenwoordig. Sy was ook die provinsiale leier van die DA. Van der Walt het al verskeie posisies in die DA en skadukabinet behartig. Van der Walt is in 1956 in Pietersburg in die destydse Transvaal gebore. Sy is die oudste van vier kinders. Haar vader het toe sy nog baie jonk was, gesterf. Sy wou graag 'n onderwyseres geword het, maar dit kon nie weens finansiële beperkings materialiseer nie. Sy werk toe vir 'n bankinstelling. Van der Walt het getrou en twee kinders gehad. Sy het na dit vir die nasionale onderwysdepartement gewerk. In 1995 het sy 'n lid van die Roodepoort stadsraad geword en het tot 2000 gedien toe sy 'n lid van die Tzaneen stadsraad geword het. Sy word toe 'n lid van die Nasionale Vergadering van Suid-Afrika vir die DA in 2004. Sy was die party se woordvoerder vir kuns en kultuur. Sy is toe in 2008 as die provinsiale leier van die DA in Limpopo verkies.